cyanic-selkie/wikianc huggingface dataset:
Swiss Cottage undergrunnsstasjon
Swiss Cottage undergrunnsstasjon er en stasjon på Londons undergrunnsbane. Den ligger på Jubilee-linjen, og er oppkalt etter en pub i nærheten, bygget i 1804. Stasjonen ligger ikke langt unna South Hampstead jernbanestasjon.
Frank C. Mars
Frank C. Mars (født 24. september 1883, død 8. april 1934) var grunnleggeren av det amerikanske selskapet Mars, Incorporated, som hovedsakelig lager sjokoladegodteri. Hans fulle navn var Franklin Clarence Mars, men han ble kalt Frank C. Mars. Mars og hans sønn Forrest Edward Mars utviklet M&Ms, Snickers og Mars. Frank C. Mars lærte å lage sjokolade av sin mor. I 1902 begynte han å lage godteri, men han hadde liten suksess inntil han i 1923 laget sjokoladen Milky Way.
Skjæraasenprisen
Skjæraasenprisen er en norsk kulturpris som deles ut av Trysil kommune. Prisen bærer navnet til lyrikeren Einar Skjæraasen, som var fra Trysil, og ble innstiftet i 2000, 100 år etter at Skjæraasen ble født.
Prisen deles ut annethvert år og mottakeren tildeles et prisbeløp på 25 000 kroner. I prisens statutter heter det at «Prisen tildeles en formidler av et helhetlig verdisyn som favner den ånd som ligger i Einar Skjæraasens diktning. Det kan være innen forfatterskap, bildende kunst eller musikk. Det er ingen avgjørende betingelse at prisvinneren skal være norsk.» Prisen deles ut under Skjæraasendagene i slutten av oktober annethvert år.
Styret for Skjæraasenprisen bestemmer hvem som skal få prisen. Styret består av:
Dysleksi
Dysleksi (fra gresk dys, uparet og  lexis, ord, direkte oversatt «vansker med ord»), lese-skrivevansker eller ordblindhet er en form for lese- og skrivevansker som er forbundet med en svikt i det fonologiske systemet. Tilstanden innebærer en svekkelse i hjernens evne til å omforme skrift som øynene oppfatter til meningsfylt språk, og motsatt omforme muntlig språk til skrift. Et menneske med dysleksi kalles dyslektisk eller dyslektiker.
Verdens helseorganisasjon definerer ifølge diagnoselisten ICD-10 dysleksi som en tilstand som innebærer vansker med å lære å lese til tross for vanlig opplæring, normal intelligens og gode sosioøkonomiske forhold. Tilstanden avhenger av konstitusjonelle, kognitive hemninger.
Dysleksi er et av den vestlige verdens mest vanlige funksjonshemminger. I Norge kan man regne med at flere hundre tusen mennesker i større eller mindre grad er rammet. Alvorlige dyslektiske forstyrrelser forekommer hos 2–5 % av befolkningen. Det betyr at det er dyslektiske elever i nesten alle skoleklasser. Ettersom definisjonen av dysleksi er noe flytende, får man forskjellige vurderinger av antall dyslektikere i ulike undersøkelser.
Oftalmologisk oppdagelse
Fenomenet er godt beskrevet av den norske presten Alexander Lange i hans opptegnelser om tiden han virket i Stavanger, 1818-1839. Han skriver om en av døtrene:
«Senere, da jeg lærte hende at læse, hændte det idelig, at hun enten rent taug eller læste aldeles forvirret. Jeg ansaa det for Skjødesløshed eller Trods, den jeg straffede baade med Ord og Gjerning, indtil det endelig kom frem, at Feilen laa i Synet, idet Bogstaver, Stavelser og Ord momentant forvexledes eller forsvandt ».
Uttrykket dysleksi oppsto i 1887 ved Rudolf Berlin, en oftalmolog i Stuttgart, Tyskland. Han brukte uttrykket for en ung gutt som hadde alvorlige lese- og skrivevansker på tross av normale intellektuelle og fysiske evner.
I 1896 publiserte W. Pringle Morgan, en engelsk lege fra Seaford i East Sussex i England en beskrivelse av en lesespesifikk læringsforstyrrelse i en rapport til British Medical Journal med tittelen «Congenital Word Blindness». Rapporten beskriver Percy, en gutt som i 14-årsalderen ikke hadde lært å lese, men som likevel viste normal intelligens og hadde normale ferdigheter i andre aktiviteter typisk for barn i den alderen.
På 1890-tallet og tidlig på 1900-tallet publiserte James Hinshelwood, en skotsk oftalmolog, en serie artikler i medisinske tidsskrifter som beskrev tilsvarende tilfeller av medfødt ordblindhet, som han definerte som «en medfødt skade funnet hos barn med ellers normale og friske hjerner karakterisert ved vansker for å lære å lese». I sin bok fra 1917 Congenital Word Blindness (medfødt ordblindhet) fastslo Hinshelwood at den primære skaden var i visuell hukommelse for ord og bokstaver, og beskrev flere symptomer, deriblant bokstavstokking og vansker med staving og leseforståelse.
Nevrologiske funn
En sentral, tidlig forsker på dysleksi var Samuel T. Orton, en nevrolog som hovedsakelig arbeidet med slagrammede. I 1925 møtte Orton en gutt som ikke kunne lese, og som viste symptomer lignende slagrammede som hadde mistet evnen til å lese. Orton begynte å studere lesevansker og fastslo at dysleksi var et syndrom uten tilkobling til hjerneskade som gjorde det vanskelig å lære å lese. Orton kalte tilstanden strefosymboli (som betyr «forvridde tegn») for å beskrive sin teori om at individer med dysleksi hadde vansker med å forbinde den visuelle formen av ord med deres den talte versjonen. Orton observerte at den manglende evnen til lese med dysleksi ikke så ut til å komme direkte fra manglende synsevne. Han mente at tilstanden ble forårsaket av mangel på å etablere sideforskjell i hjernen som gir høyrehendthet ved at venstre hjernehalvdel som styrer høyre arm og ben utvikles for det, mens høyre hjernehalvdel ble bedre utviklet for tale og ordbehandling. Han så også at uvanlig mange av barna han jobbet med var venstre- eller tvehendte, men dette funnet har vært vanskelig å gjenskape. Ortons hypotese om hjernehalvdelenes spesialisering ble basert på undersøkelser av hjernepreparater på 1980- og 1990-tallet som fastslo at et område i venstre temporallapp som har et hjerneområde tilknyttet bearbeiding av språk, er fysisk større enn samme område på høyre side i hjernene til ikke-dyslektiske forsøkspersoner, mens de samme områdene hos dyslektiske forsøkspersoner er like store, eventuelt at den høyre er noe større. Studier basert på fMRI-undersøkelser av barn og unge voksne som ble offentliggjort i 2003 støtter opp under resultatet i de tidligere studiene, og viste at økning i alder og leseferdigheter medfølger undertrykkelse av aktivitet i høyre hjernehalvdel.
Hydro Polymers
Hydro Polymers var et Norsk heleid et kjemisk industriselskap.
Dysleksi
Nevrologiske funn
Under påvirkning av det kinestetiske arbeidet til Helen Keller og Grace Fernald og på jakt etter en måte å lære lesing ved bruk av både høyre og venstre hjernefunksjoner startet Orton et samarbeid med psykolog og lærer Anna Gillingham for å utvikle et utdanningsmessig inngrep som var fanebærer for bruken av samtidig bruk av flere sanser for læring, Orton-Gillingham-metoden. Den er fortsatt mye brukt for å forbedre leseinstruksjoner og er grunnlaget til mange dysleksibehandlingsprogrammer.
Hydro Polymers
Hydro Polymers var en del av Norsk Hydro. I 2007 ble de solgt til INEOS og byttet de navn til Kerling ASA. LO-forbundet var kritisk til at den norske stat solgte seg ut til utenlandske eiere. Styret i Norsk Hydro vedtok å selge Kerling ASA med fem mot fire stemmer. Hydro Polymers virksomhet gjaldt flytende petroleumsgass(Våtgass) fra Nordsjøen som er råstoff for petrokjemisk industri, de var involvert i hele verdikjeden, fra råstoff til ferdig PVC. I Grenlands området hadde Hydro Polymers en klor-fabrikk. klorfabrikken ble oppgradert for 700 millioner kroner i 2006. Utvidelsen av klorproduksjonen på Rafnes gjorde Hydro Polymers til en stor leverandør i petrokjemi markedet. Våtgass er en voksende industri i Norge
Dysleksi
Nevrologiske funn
På 1970-tallet kom det fram en ny hypotese, delvis basert på Ortons teorier, om at dysleksi stammer fra en feil i fonologisk prosessering eller vansker med å gjenkjenne at muntlige ord består av diskrete fonemer. (For eksempel består ordet APE av lydene [a], [p] og [e]). Personer med dysleksi skal derfor ha vansker med å forbinde disse lydene med bokstaver. Nøkkelstudier av fonologisk forstyrrelse-hypotesen inkluderer funnet at den tydeligste måten å forutse leseevne på barn i skolealder er fonetisk bevisstgjørelse, og at fonetisk bevisstgjørelse kan forbedre avkodingsevnen hos barn med lesevansker.
Hydro Polymers
Produktene Hydro Polymers produserte: Suspension PVC, Emulsion PVC, VCM,Chlorine,Caustic soda, Hydrochloric acid
Dysleksi
Nevrologiske funn
Anvendelse av bildeteknikker som CT og MR for å studere hjernens struktur og funksjon framhevet forskningen på 1980- og 1990-tallet. Nåværende modeller av forholdet mellom hjernen og dysleksi fokuserer hovedsakelig på en form for mangelfull eller forsinket hjerneutvikling.
Genetiske funn
I nyere tid har genetisk forskning gitt økende samlet bevis som støtter troen på et genetisk opphav til dysleksi.
Forskere i dag leter etter en lenke mellom nevrologiske og genetiske funn og leseforstyrrelsen. Det er mange tidligere og nåværende teorier om dysleksi, og den som har mest støtte fra forskning er at enten det har biologisk årsak eller ikke, innebærer dysleksi redusert fonologisk oppmerksomhet, evnen til å analysere og forbinde enhetene av verbalt og skrevet språk.
Definisjon
Dysleksiforbundet har kommet med følgende definisjon:
Diagnostisering
Ved mistanke om dysleksi hos barn er det aktuelt å koble inn PP-tjenesten, spesielt hvis de har kompetanse med logoped og spesialpedagog. I alvorligere tilfelle, og der det kan være andre problemer i tillegg, gjennomføres ofte en generell nevrologisk undersøkelse hos allmennpraktiker, eventuelt hos pediater eller nevrolog. Det vil sjelden være aktuelt med nevropsykologisk undersøkelse hos psykolog med slik spesialkompetanse.
IKT-hjelpemidler
Idag finnes det flere IKT-hjelpemidler for personer med lese- og skrivevansker. I Norge finnes det flere kompetansesentre som kan rådgi uavhengig av produsenter på hjelpemidlene som finnes. Også Hjelpemiddelsentralene kan bistå, og i noen tilfeller spesialpedagoger ved skolene. Det er også mulig å kontakte dysleksiforbundet i distriktet, da de sitter med spisskompetanse. Noen av de tilgjengelige IKT-hjelpemidlene, er:
Etterhvert har de fleste operativsystemer innebygde skjermlesere, talegjenkjenning og forskjellige former for støtte for dyslektiske brukere.
Kjente personer med dysleksi
Dysleksi har ikke stoppet en stor gruppe mennesker, som har satt stort avtrykk på vår verden i dag. Dysleksi finnes innenfor alle områder, musikk, kunst, skuespill og næringslivet.
John Lennon hadde dysleksi. Likevel kunne han skrive låter som berørte mange mennesker. En annen som også har berørt mange mennesker med kunsten sin er Pablo Picasso. Det sies at malestilen hans uten tvil var grunnet dysleksien.
Andre dyslektikere Kong Olav V, Prins Carl Philip, Erna Solberg, Kjell Inge Røkke, Ingvar Kamprad, Keira Knightley, Bill Gates, Steve Jobs, Roald Dahl, Agatha Christie, Albert Einstein, Jørn Utzon, Tom Cruise, Richard Branson, Nikola Tesla, Leonardo da Vinci, Galileo Galilei, Jules Verne, Thomas Edison, , Kronprinsesse Victoria og Cher.
Fylkesvei 1972
Strekningen ble fastlagt 2019, og består av en delstrekning av den tidligere fylkesvei 332 (Hedmark).
Art Tokle
Arthur Tokle emigrerte til USA i 1947. Året etter giftet han seg og flyttet til Lake Telemark, New Jersey. Han ble USA-mester i skihopping i 1951 og 1953, og deltok i OL i Oslo i 1952, der han ble nummer 18 av 43 deltakere. Han var med i VM i 1950, 1954 og 1958, med 14.-plass (av 40 deltakere) i Lake Placid i 1950 som beste resultat. Ved åpningen av VM i Lahtis i 1958 var han amerikansk flaggbærer.
Tokle var leder og trener for det amerikanske landslaget fra 1962 til 1968, blant annet under OL i 1964 og 1968. På 1970-tallet var han bakkesjef i hoppanlegget i Lake Placid, deriblant under vinter-Universiaden 1972 og OL i 1980.
Han ble tatt opp i US Ski Hall of Fame i 1970. På begynnelsen av 1970-tallet ga han sammen med Martin Luray ut boka The complete guide to cross-country skiing and touring.
Art Tokle døde 3. mars 2005, på dagen 60 år etter broren Torger Tokle.
Dettlef Günther
Dettlef Günther (født 27. august 1954 i Erlabrunn, Erzgebirgskreis i Sachsen), er en østtysk tidligere aker som deltok i de olympiske vinterleker 1976 i Innsbruck og 1980 i Lake Placid.
Günther ble olympisk mester i aking under vinter-OL 1976 i Innsbruck. Han vant ener for menn foran Josef Fendt fra Vest-Tyskland og østtyske Hans Rinn. Günther ble verdensmester i aking 1979 i Königssee i ener for menn.
Ligue 1 2010–2011
Denne sesongen var den 73. siden det startet. Marseille er regjerende mestere. Sesongen begynte 7. august 2010 og var ferdig 29. mai 2011. De nyopprykkede lagene var Caen, Brest og Arles-Avignon. Lagene som rykket ned ved sesongslutt var Monaco, Lens og Arles-Avignon. Lille ble seriemester.
Priser
Årets spiller Eden Hazard, Lille
Årets yngste spiller Mamadou Sakho, Paris Saint-Germain
Årets keeper Steve Mandanda, Marseille
Årets trener Rudi Garcia, Lille
Øystein Runde
Øystein Runde (født 14. desember 1979) er en norsk tegneserieskaper og forfatter.
Runde har tegnet og skrevet tegneserieromanen Soga om Olav Sleggja (2009) og skrevet manus til tegneseriealbumene Futen og tegneserieromanene De Fire Store, der Geir Moen illustrerte''. Han har tegnet og vært medskaper av serieromanen Margarin, ''som han laget sammen med Kristopher Schau. Schau og Runde og deres felles venn Frode Hanssen lagde fra og med 2019 podcasten 80%. Runde er også kjent som skaperen av den humoristiske superhelttegneserien ''Bjartmann. Han samskrev og samtegnet den eksperimentelle tegneseriedokumentaren Moskva ''sammen med Ida Neverdahl.
Han hadde manus og co-regi (med Torstein Jacobsen) på spillefilmen Last Christmas (2015)
Nikolaj Tutsjkov
Nikolaj Aleksejevitsj Tutsjkov (russisk: Николай Алексеевич Тучков; født 16. april 1765, død 30. oktober 1812) var en russisk general, offiser under to svensk-russiske kriger samt Napoleonskrigen.
Nikolaj Tutsjkov deltok som artillerikaptein i den russisk-svenske krigen 1788-1790, utmerket seg i krigen i Polen 1792-1794 og i Italia og Sveits i 1799-1800 under Aleksandr Suvorov. Han ble utnevnt til generalløytnant og var med i flere feltslag under Napoleonskrigen i årene 1805-1807.
Ved utbruddet av finskekrigen i 1808 var han kommandant for de russiske styrkene som trengte inn i Savolax, styrkene under hans kommando avanserte over Varkaus og Kuopio til Gamlakarleby og videre nordover sammen med Nikolaj Rajevskij. Han ble stilt til ansvar for den påfølgende retretten, men fikk tilbake kommandoen i Savolax, der han opererte mot Johan August Sandels.
Ved Frankrikes invasjon av Russland i 1812 var han sjef for 3. infanterikorps og ble såret i slaget ved Borodino den 7. september 1812 og døde noen uker etter.
Ringsettunnelen
Ringsettunnelen er en veitunnel på fylkesvei 650 i Stranda kommune i Møre og Romsdal. Tunnelen går gjennom Rørene i mellom Liabygda og Gravaneset i Storfjorden. Den er 592 meter lang.
Mothra
Mothra er en fiktiv skikkelse i form av en kjempe-sommerfugl som hadde sin debut i den japanske filmen Mothra (モスラ) i 1961. Siden den gang er det blitt laget en rekke filmer om Mothra. I begynnelsen er hun en larve som siden utvikler seg til en sommerfugl. Mothra beskives vanligvis som et relativt velvillig monster og er som oftest helten i de filmene hun opptrer i.
Mothras egenskaper
I originalfilmen har Mothra to tvillingfeer som allierte. Feene, som ikke er større en ti centimeter, kan kontakte Mothra gjennom å synge en sang. Mothras våpen som larve er silketråder som også gjør at hun forvandles til en sommerfugl. Som sommerfugl bruker hun lysstråler, gift, stjerneskott, vind og de kraftige vingene som våpen.
Mothra i Godzilla-filmene
Mothra har opptrådt i flere av filmene om Godzilla der hun som oftest slåss mot monsteret. I Mothra vs. Godzilla slåss hun mot Godzilla for å beskytte eggene sine, men taper kampen og dør. Utav eggene klekkes det to larver som tar opp kampen mot Godzilla med silkestråder, og en av larvene dør. I filmen Ghidorah, the Three-Headed Monster, der Mothra fortsatt er en larve, avverger hun at det oppstår bråk mellom Godzilla (som for første gang er snill for på film) og Rodan, og ber om hjelp i kampen mot King Ghidorah. Mothra opptrer som sommerfugl i filmen Ebirah, Horror of the Deep der hun redder en gruppe mennesker samtidig som Godzilla slåss mot Ebirah. Hun er også med i filmen Destroy All Monsters der en annen Mothra i larveform kontrolleres av Kilaaks og som sammen med Godzilla, Rodan og Manda skaker Tokyo. Hun befries fra romvesenene og drar med de andre til Fuji-san. Kilaaks sender King Ghidorah for å drepe dem, men han taper kampen. Mothra kommer tilbake i filmen Godzilla vs. Mothra der hun er jordens beskytter. Hun beskytter jorden mot Battra som hun kjempet mot tusen år tidigere. Nå slåss hun for å beskytte Tokyo. Godzilla og Mothra samarbeider mot Battra og vinner kampen. I Godzilla, Mothra and King Ghidorah er hun en av jordens beskyttere sammen med King Ghidorah og Baragon. De må vinne over Godzilla som har våknet opp etter 50 år i dvale. I kampen taper Mothra mot Godzilla, men før hun dør overfører hun kreftene sine til King Ghidorah som dreper Godzilla. Hun kommer tilbake i Godzilla: Tokyo SOS og beskytter Tokyo og regjeringen mot Godzilla. Når Godzilla kommer samarbeider hun med Mechagodzilla og de to larvene. Men hun dør og Mechagodzilla beseirer Godzilla. I Godzilla: Final Wars er Gigan Mothras verste fiende, men hun beseiret Gigan for 12 000 år siden. Når han våkner igjen tar hun opp kampen mot Gigan og Monster X sammen med Godzilla. Når Gigan tror at han har drept Mothra sprenger hun seg selv og tar ham med seg i døden.
Chasmodia
Chasmodia er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).
Utseende
Middelsstore, nokså brede, blanke skarabider. Oversiden er naken og glatt. I likhet med slekten Macraspis har disse artene et påfallende stort scutellum, men ulikt de fleste Macraspis-artene har de ikke antydning til metalliske farger.
Utbredelse
Slekten er utbredt i Sør-Amerika.
Begoniafamilien
Begoniafamilien (Begoniaceae) er en plantefamilie i ordenen Cucurbitales. Den omfatter ca. 920 arter fordelt på 3 planteslekter. Noen arter i slekten Begonia dyrkes som potteplanter.
Yamsrotfamilien
Dioscorea villosa, wild yam, brukes mye i kosttilskudd som hevdes å ha effekter på grunn av såkalt naturlige kvinnelige hormoner. DHEA trekkes ofte inn i markedsføringen av jamsrotpreparater. Jamsrot inneholder imidlertid ikke DHEA, men den steroidhormonlignende forbindelsen diosgenin som er et mye brukt billig råstoff for storskala laboratorieproduksjon av DHEA, progesteron og testosteron. Diosgenin markedsføres gjerne som "naturlig" DHEA, men det er liten grunn til å tro at det biokjemiske apparatet hos mennesket er i stand til å omdanne diosgenin til DHEA.
Det finske vitenskapsakademiet
Det finske vitenskapsakademiet (finsk Suomalainen Tiedeakatemia, latin Academia Scientiarum Fennica) er et vitenskapsakademi som har som formål å fremme vitenskapelig forskning og virke som et møtepunkt for forskere. Akademiet arrangerer foredrag og diskusjoner, utgir vitenskapelige publikasjoner, deler ut stipender og tar initiativ i saker som berører forskere.
Det finske vitenskapsakademiet ble stiftet i 1908 for å styrke båndene blant de finskspråklige forskerne, og var en parallell til det svenskspråklige Finska Vetenskaps-Societeten, som ble stiftet alt i 1838.
Kråkerøy Idrettslag
Kråkerøy Idrettslag (stiftet i 1937) er et idrettslag fra Fredrikstad i Østfold. Idrettslaget er et av de største fleridrettslagene i Østfold, med over tusen medlemmer, og har avdelinger for fotball, håndball, kajakk og barneidrett. Klubben har også sosiale grupper som "Onsdagsklubben" og "Old Boys", samt en egen trimgruppe. Dessuten drifter Idrettslaget Enhuus Camping. Klubbens farger er hvite overdeler og grønne bukser.
Fotball
Klubbens seniorlag har, etter opprykk fra 4. divisjon i 2012, spilt i 3. divisjon fra 2013 frem til 2020. Sesongen 2020 endte med nedrykk og laget spiller nå i 4. divisjon. Laget trenes av Mads Edvard Andersen. KIL 2 spiller i 5. divisjon, mens C-laget spiller i 6. divisjon. Lagene spiller sine kamper på Kråkerøy Stadion.
Klubben stiller med lag i alle alderstrinn på guttesiden, og har også flere jentelag.
Håndball
Klubben satser hovedsakelig med lag i aldersbestemte klasser. Her har klubben jentelag på alle alderstrinn. Seniorlag damer spiller i 4. divisjon.
Barneidrett
Idrettslaget har egen barneidrettsgruppe.
Tulsa County
Tulsa County er et fylke i den amerikanske delstaten Oklahoma. Det ligger i den nordøstlige delen av staten og det grenser mot Washington County i nord, Rogers County i nordøst, Wagoner County i sørøst, Okmulgee County i sør, Pawnee County og Osage County i nordvest og Creek County i vest.
Tulsa Countys totale areal er 1 477 km² hvorav 43 km² er vann. I 2000 hadde fylket 563 299 innbyggere og administrasjonssenteret ligger i byen Tulsa som også er fylkets største by. Fylket ble grunnlagt i 1850 og er det tettest befolkede fylket i Oklahoma.
Antipasto
Antipasto (flertall antipasti ) er det italienske ordet for forrett (fransk: hors d'œuvre) som bokstavelig betyr «før måltidet» (pasto betyr «måltid» og må ikke forveksles med hunnkjønnsordet pasta, som betyr deig, krem og pasta).
I italiensk mattradisjon består antipastiene vanligvis av kald mat som ost og rå, grillede eller marinerte grønnsaker, i tillegg til skinke, salami og andre typer kjøtt. Marinert fisk og skalldyr er også utmerkede antipastier.
Uttrykket inkluderer ofte salat, men ikke alltid.
Douglas Lowe
Douglas Gordon Arthur Lowe (født 7. august 1902, død 30. mars 1981) var en britisk friidrettsutøver, som to ganger ble olympisk mester på 800 meter.
Under OL 1924 i Paris vant Lowe gullet på ny europarekord, 1.52,4. I finalen slo han den britiske favoritten Henry Stallard, som hadde slitt med en skade.
Fire år senere, under OL 1928 i Amsterdam, vant han igjen, et helt sekund foran de nærmeste konkurrentene. Etter denne sesongen la Lowe opp som utøver, og startet advokatpraksis ved Inner Temple i London.
Doutor Camargo
Doutor Camargo er en kommune i delstaten Paraná i sørregionen av Brasil.
Weld (album)
Weld er et konsertalbum fra Neil Young med Crazy Horse, utgitt i 1991. Opptakene ble gjort under turne i Nord-Amerika for å promotere Ragged Glory i perioden februar til april 1991. Albumet ble produsert av Neil Young, sammen med David Briggs og Tim Mulligan.
Opprinnelig ble det gitt ut en begrenset utgave med tre disker, under navnet Arc-Weld, med Arc inkludert. Denne inneholder en samling av de ulike lydene som ble produsert under avspilling, samt feedback og gitarstøy. Arc ble senere gitt ut som en separat utgivelse.
Weld inneholder rockesanger med Young og Crazy Horse, og inneholder tidligere utgitt materiale, blant annet syv sanger som også er med på de tolv år eldre konsertalbumene Rust Never Sleeps og Live Rust. Det ble også produsert en konsertfilm i forbindelse med albumet.
En interessant del er Youngs lydeffekter i hans Gulfkrig-versjon av Bob Dylans «Blowin' in the Wind», hvor han gjenskaper et luftangrep.
Neil Young har i ettertid hevdet at han skadet hørselen permanent mens han mikset albumet.
Sporliste
Alle sanger er skrevet av Neil Young, med mindre annet er spesifisert.
Eksterne lenker
Arc / Weld
Vasilis Dimitriadis
Vasilis Dimitriadis (gresk: Βασίλης Δημητριάδης) er navnet til flere personer:
Jevgenij Vasjurin
Vasjurin ble sovjetisk lagmester i stor bakke i 1985, og ble samme år nummer 2 i det individuelle mesterskapet i stor bakke. Han ble nummer 3 i det sovjetiske mesterskapet i skiflyging i 1984.
Paolo Savoldelli
Paolo Savoldelli (født 7. mai 1973 i Clusone) er en italiensk tidligere profesjonell syklist. Han er kjent for å være en av de aller raskeste syklistene i utforkjøringer, og kalles derfor «Il Falco» (falken).
I 2002 vant Savoldelli Giro d'Italia selv om han ikke tok noen etappeseire. På denne tiden syklet han for det lille italienske laget Index Alexia og måtte stort sett klare seg alene i fjellene, noe som gjør prestasjonen hans enda større. Savoldelli overtok ledelsen helt mot slutten av rittet, etter at sammenlagtrytterne endelig klarte å passere Jens Heppner, som hadde trøyen takket være et vellykket brudd. På den avgjørende fjelletappen sprakk den nye lederen, Cadel Evans, og takket være et rykk mot slutten av etappen og en fantastisk utforkjøring avgjorde han praktisk talt Giroen.
Den påfølgende sesongen gikk Savoldelli til Team Telekom, men dette ble en to års lang nedtur for italieneren. Begge årene var svært preget av skader og velt. Vendepunktet kom i Giro d'Italia 2005, da han temmelig uventet vant en etappe og seiret totalt.
Savoldelli var tiltenkt en kapteinsrolle foran Giro d'Italia 2007, men allerede på den første virkelige fjelletappen måtte han slippe tetgruppen med blant andre Danilo di Luca. Heldigvis for Astana gav de Eddy Mazzoleni lov til å sitte med teten, slik at laget hadde en rytter i toppen. Senere i Giroen ble Savoldelli hjelperytter for Mazzoleni, og ved hjelp av sine utforferdigheter skaffet han ved to anledninger luke til resten av feltet ned fjellsidene. Dette skulle vise seg å være avgjørende for at Mazzoleni ble nummer 3 sammenlagt.
Dmitrij Abramovitsj
Dmitrij Ivanovitsj Abramovitsj (russisk Дми́трий Ива́нович Абрамо́вич, i guvernementet Volynia, død 4. mars 1955 i Vilnius) var en sovjetisk filolog og litteraturhistoriker.
Abramovitsj kom fra en prestefamilie, og gikk ut av presteseminaret i Volynia. Han ble deretter elev ved det teologiske seminaret i St. Petersburg, hvor han siden fikk en lærestol i russisk og kirkeslavisk språk og russisk litteraturhistorie. I 1909 måtte han forlate lærerstillingen på grunn av uttalelser han hadde kommet med under undervisningen i moderne russisk litteratur. I årene fra 1909 til 1919 underviste han i russisk litteraturhistorie og språk ved forskjellige skoler. Fra 1910 til 1927 var han dessuten medarbeider ved avdelingen for håndskrifter i Det russiske nasjonalbiblioteket.
I 1927 ble Abramovitsj arrestert og sendt til Solovki-øyene. Han satt i fengsel i fem år. Fra 1939 til 1941 underviste han ved lærerskolen i Smolensk. Etter andre verdenskrig ble han professor i russisk litteraturhistorie ved universitetet i Vilnius.
Premier League 2008/09
Premier League 2008/09 var den 17. sesongen av Premier League. Ligaen begynte lørdag 16. august og ble avslutta 24. mai 2009. Terminlista kom mandag 16. juni. Manchester United vant Premier League for tredje sesong på rad, klubbens ellevte Premier League-tittel og 18. ligatittel totalt. Newcastle United, Middlesbrough og West Bromwich Albion rykka ned.
Manchester United var regjerende mester, og de nyopprykkede lagene var West Bromwich Albion og Stoke City, som kom på henholdsvis 1.- og 2.-plass i Football League Championship 2007–2008. Hull City rykka opp etter å ha slått Bristol City i play-off-finalen på Wembley 24. mai 2008.
For første gang var det lov å ha syv innbyttere på benken i stedet for fem. Den tradisjonelle runden første nyttårsdag ble ikke spilt, da den kolliderte med FA-cupens tredje runde. Dermed ble det en runde mindre i de tradisjonelle jule- og nyttårsrundene.
Også denne sesongen ble svært jevn. Seriemesteren ble avgjort i nest siste runde og Manchester United trengte bare ett poeng på de to siste kampene for å sikre ligagullet foran Liverpool. Manchester United vant ligaen etter 0–0 mot Arsenal. United vant også den siste kampen mot Hull City. Liverpool ble nummer to, fire poeng bak naboene fra Manchester. På tredjeplass kom Chelsea, tre poeng bak Liverpool. Disse tre lagene ble dermed kvalifisert for gruppespillet i Mesterligaen 2009/10.
Arsenal ble nummer fire og må spille kvalifisering (playoff) for en eventuell plass i Mesterligaen. Aston Villa så lenge ut til å klare en plass blant de fire øverste, men svake resultater i mars gjorde at Birmingham-klubben falt nedover tabellen og ble til slutt nummer seks. Everton ble nummer fem, og Aston Villa slo følge med Liverpool-laget til kvalifiseringsspill (playoff) i den nye Europaligaen.
Nedrykksstriden ble heller ikke avgjort før siste runde. West Bromwich Albion hadde rykka ned i nest siste runde da de tapte hjemme mot Liverpool. De to siste plassene stod mellom Middlesbrough, Newcastle United, Hull City og Sunderland. Alle de fire lagene tapte sine kamper, og Middlesbrough og Newcastle ble lagene som rykka ned til slutt.
Antonio Rukavina
Antonio Rukavina (serbisk: Антонио Рукавина; født 26. januar 1984) er en serbisk fotballspiller som spiller for den kasakhstanske klubben FK Astana. Han er også en del av.
Premier League 2008/09
Dommere
Nye på lista var Stuart Attwell og Mike Jones. Barry Knight er ute.
Antonio Rukavina
Rukavina har spilt for flere andre klubber i sin karriere, blant annet Borussia Dortmund og Partizan Beograd. Han har også vært ønsket av Rosenborg Ballklub.
Premier League 2008/09
Årets manager
Årets manager blir kåret av League Managers Association (LMA). Det er en organisasjon som representerer alle managerne i Premier League og Football League.
Antonio Rukavina
Landslaget
Han ble tatt ut til Fotball-VM 2010 i Sør-Afrika.
Høvding Skipsopphugging
Høvding Skipsopphugging var et skipsopphuggeri i Sandnessjøen drevet av Einar Høvding (født 1919, død 1997). Etter 2. verdenskrigs slutt inngikk Høvding Skipsopphugging en avtale med Den Norske Krigsforsikring for Skib om kjøp av sunkne tyske skip, og lasten deres.
Premier League 2008/09
Årets manager
David Moyes, Everton
Antonio Rukavina
Landslaget
Han ble tatt ut i s tropp til VM i fotball 2018 i Russland.
Høvding Skipsopphugging
DS «Hestmanden» ble kjøpt av Høvding Skipsopphugging i 1955. Skipet ble da omdøpt til «Vegafjord» og ble bl.a. brukt til å frakte panserplater fra det senkede skipet «Tirpitz» fra Tromsø til Hamburg. «Vegafjord» var i bruk av skipshuggeriet til 1965. Skipet ble deretter lagt i opplag til det ble solgt i 1979.
Premier League 2008/09
Årets spiller
Professional Footballers' Association Players' Player of the Year, ofte bare kalt PFA Players' Player of the Year eller bare Player of the Year, er en kåring som blir foretatt etter at alle medlemmene i spillerforeninga (PFA) stemmer på to spillere hver. En liste over de nominerte kommer i april. Vinneren blir presentert på en galla i London noen dager senere.
Høvding Skipsopphugging
Etter Einar Høvdings død ble foretaket kjøpt av Saga Shipping. Selskapet driver ikke lenger skipsopphugging i Sandnessjøen.
Premier League 2008/09
Årets spiller
Vinner: Ryan Giggs, Manchester United
Football Writers' Association Footballer of the Year blir utdelt årlig til den beste fotballspiller i England ifølge fotballjournalistene. Dette er en av de to mest prestisjefylte prisene som en fotballspiller i England kan motta. Den andre er PFA Players' Player of the Year. Prisen har vært utdelt siden 1948.
Vinner: Steven Gerrard, Liverpool
Årets unge spiller
PFA Young Player of the Year er en pris som gis til årets beste unge spiller i FA Premier League. PFA (Professional Players Association) arrangerer avstemningen, og kun medlemmene kan stemme. Alle spillerne i de engelske ligaene, uavhengig av nasjonalitet og som er under 23 år, kan vinne prisen. Prisen deles ut i april/mai hver sesong, og er den mest prestisjefulle prisen en ung fotballspiller kan motta i engelsk fotball.
Vinner: Ashley Young, Aston Villa
Barclays pris for god sportsånd
Roy Hodgson, Fulham.
Barclays sesongens spiller
Nemanja Vidić, Manchester United. Første gang Vidic vant prisen.
Barclays sesongens manager
Alex Ferguson, Manchester United. Åttende gang Ferguson vinner prisen.
Årets lag
Professional Footballers' Association (PFA) valgte ut dette laget som årets lag i Premier League:
Keeper: Edwin van der Sar (Manchester United)
Angrep: Nicolas Anelka (Chelsea) og Fernando Torres (Liverpool)
Kampoppsett
Alle kamptidspunkter i denne artikkelen + undersidene om serierundene er lokale tider.
September
6. serierunde
November
{| 15. serierunde
Opprykk
De tre dårligste klubbene i Premier League rykket automatisk ned til Championship og de to beste klubbene i Championship rykket automatisk opp til Premier League. Play-off ble spilt der klubbene som kom på tredje, fjerde, femte og sjetteplass i Championship spilte om en plass i Premier League.
Football League Championship 2008–2009:
Sol i Arbeid
Sol i Arbeid var en velferds- og fritidsorganisasjon som ble grunnlagt av Nasjonal Samling i 1943 etter forbilde av Kraft durch Freude («Kraft gjennom glede»), en organisasjon i det nasjonalsosialistiske Tyskland 1933–1945. Primus motor var Kåre Rein, fagforeningsmann og NS-politiker som før krigen var tilsluttet Arbeiderpartiet. Hensikten med organisasjonen var å styrke støtten til det tyskkontrollerte regimet ledet av Vidkun Quisling gjennom å assosiere nazismen med velferds- og fritidsaktiviteter.
Sol i Arbeid mottok totalt 2,1 millioner kroner fra staten, i tillegg til dels betydelige tilskudd fra private givere. Organisasjonen virket på en rekke felter og drev med alt fra helsetiltak til underholdning. Blant dem som underholdt på organisasjonens kulturarrangementer, kan nevnes skuespillerne Lalla Carlsen og David Knudsen. Organisasjonen hadde på sitt meste 135 leirer omkring i Norge. Blant medarbeiderne i Sol i Arbeid var den senere forfatteren Asbjørn Elden.
Da Rein mot slutten av krigen ble knyttet nærmere opp mot det NS-styrte LO og til slutt overtok som kommissarisk formann, falt mye av Sol i Arbeids virksomhet sammen.
Dyrkorntunnelen
Dyrkorntunnelen er en veitunnel på fylkesvei 650 i Stordal kommune, mellom «Kokarsteinen» og Dyrkorn.
Tunnelen går gjennom Liagrova i Storfjorden. Den er 1 540 meter lang og ble åpnet av Kjell Magne Bondevik i juni 2003. Tunnelen ble anlagt som et ledd i rassikring på veien mellom Ålesund og Geiranger.
Dipteromimidae
Dipteromimidae er en familiegruppe av døgnfluene. Familien er regnet som en av de mest primitive døgnflue-familiene, og omfatter bare to kjente arter fra Japan.
Utseende
De voksne insektene er slanke, langbeinte døgnfluer med bittesmå bakvinger og tre haletråder som er nær dobbelt så lange som kroppen, gjerne gulbrune på farge. Hannens fasettøyne er moderat store og oppsvulmede. Forvingen er avlang med fint årenett, bakvingen er redusert til et lite skjell. Nymfen er avlang, parallellsidig, med forholdsvis lite hode, korte bein, smalt bladformede trakégjeller og tre nokså korte haletråder.
Levevis
Nymfene til denne familien lever i små fjellbekker. De har en ettårig livssyklus.
Store genetiske forskjeller
Man antar at disse døgnfluene har dårlig spredningsevne, og siden de bare lever i små fjellbekker, er de ulike bestandene trolig sterkt isolerte fra hverandre. Tojo (2008) viste at de ulike bestandene av disse artene er uvanlig ulike genetisk, noe som tyder på at de har vært isolert fra hverandre lenge.
Nesbyen og Omegn Boligbyggelag
Nesbyen og Omegn Boligbyggelag var et boligbyggelag som ble etablert 25. september 1987. I 2007 ble Nesbyen og Omegn Boligbyggelag innlemmet i Ringbo Boligbyggelag.
Boligbyggelaget har ca. 260 medlemmer og forvalter 70 boliger i 3 borettslag (2006).
Ole Wingren
Ole Wingren (født 1952) fra Nykarleby i Finland er hundekjører.
Under Finnmarksløpet 2010 ledet han det meste av løpet og lå an til å sette ny rekord på FL500. Under Finnmarksløpet 2012 tok han 2.-plass.
Finchley Road undergrunnsstasjon
Finchley Road undergrunnsstasjon er en stasjon på Londons undergrunnsbane. Den ligger på Jubilee- og Metropolitan-linjene.
Veikko Väänänen
Veikko Ilmari Väänänen (født 28. november 1905 i Sankt Michel, død 1. juni 1997 i Helsingfors) var en finsk latinist og romanist.
Väänänen studerte ved Helsingfors universitet, og besøkte Frankrike og Italia på studiereiser. Han skrev en grunnleggende doktoravhandling om utviklingen av vulgærlatin, Le latin vulgaire des inscriptions pompéiennes. I 1938 ble han assistentprofessor i klassisk filologi. I 1951 overtok han lærestolen i romanistikk ved samme universitet, og beholdt denne stillingen til han gikk av i 1971. Fra 1959 til 1962 og fra 1968 til 1969 var han dessuten direktør for Det finske instituttet i Roma.
Väänänen var en av sin tids betydeligste latinister og romanister. Han skrev en Introduction au latin vulgaire («Introduksjon til vulgærlatin»).
Gianni Rivera
Giovanni «Gianni» Rivera (født 18. august 1943 i Alessandria) er en tidligere italiensk fotballspiller. Han er nå politiker.
Han ble kalt «gullgutten» i Italia, og fikk sin debut i Serie A for US Alessandria Calcio 1912 mot Inter som 15-åring. Han spilte 26 kamper og scoret seks mål for klubben. Etter ett år i Alessandria ble han hentet til AC Milan. Som 18-åring spilte han sin første kamp for Italia, mot Vest-Tyskland, i fotball-VM i Chile.
Klubb
- Milan: 1966/67, 1971/72, 1972/73, 1976/77 - Milan: 1961/62, 1967/68, 1978/79 - Milan: 1962/63, 1968/69 - Milan: 1967/68, 1972/73 - Milan: 1969
Otto von Schlieben
Hans August Otto von Schlieben (født 14. januar 1875 i Groß-Rinnersdorf i Landkreis Lüben i Schlesien, død 22. juli 1932 i Halle ) var en tysk jurist og politiker (Deutschkonservative Partei og senere Deutschnationale Volkspartei). Han var i 1925 Tysklands riksfinansminister. Den Schlieben-Popitzske finansreform ble utviklet i hans periode som minister. Johannes Popitz var von Schleiens statssekretær.
Aohanbanneret
Aohanbanneret (kinesisk: 敖汉旗; pinyin: Áohàn Qí) er et banner (fylke) i byprefekturet Chifeng i den autonome region Indre Mongolia i Folkerepublikken Kina.
Befolkningen var på 585,248 innbyggere i 1999.
Engenheiro Beltrão
Engenheiro Beltrão er en kommune i delstaten Paraná i sørregionen av Brasil.
Aohanbanneret
Samferdsel
Kinas riksvei 111 løper gjennom området, på sin vei fra Beijing via Chifeng til Jiagedaqi i provinsen Heilongjiang.
Neven Subotić
Neven Subotić (født 10. desember 1988) er en serbisk fotballspiller som fra 30. juni 2021 er klubbløs.
Han spiller forsvar, og er også en del av. Subotić har spilt for flere andre klubber i sin karriere, blant annet Mainz 05 og South Florida Bulls.
Han var med i Serbias tropp til fotball-VM 2010 i Sør-Afrika.
Professor Thorolf Raftos Minnepris
Professor Thorolf Raftos Minnepris (også kjent som Raftoprisen) er en pris som utdeles av Raftostiftelsen til enkeltpersoner, organisasjoner eller grupper som kjemper for ideer og prinsipper som underbygger FNs charter om menneskerettighetene. Thorolf Rafto var professor i økonomisk historie ved Norges Handelshøyskole.
Raftoprisen deles ut hvert år den første søndagen i november på Den Nationale Scene i Bergen.
Raftoprisen har vært delt ut hvert år siden 1987, og har etter hvert oppnådd stor internasjonal oppmerksomhet og prestisje. Prisen blir gitt til personer, grupper eller organisasjoner som ikke er kjent på verdensbasis. Meningen er å skape fokus rundt dem slik at arbeidet de gjør blir lettere. Fire av mottakerne eller sakene som har fått Raftoprisen, er senere blitt tildelt Nobels fredspris – Aung San Suu Kyi, José Ramos-Horta, Kim Dae-jung, Shirin Ebadi.
Ligue 1 1962–1963
Ligue 1 1962–63 er en oversikt over fransk fotballs toppdivisjon denne sesongen. Selve toppdivisjonen ble startet opp i 1932-33.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Laks
Laks (Salmo salar), også kalt atlanterhavslaks og villaks, forekommer i Nord-Atlanteren og gyter i tilstøtende elver. Globalt har laks status som livskraftig, men den globale populasjonen har ikke blitt vurdert siden 1996, I Norsk rødliste for arter 2021 ble statusen lokalt oppjustert til nær truet i 2021. I tillegg finnes det to relikte laksestammer i Norge, nemlig namsblank eller småblank i øvre deler av Namsen og bleke i Byglandsfjorden.
I Norge går laksen lokalt også under en rekke andre navn, som parr, leksing, svidde, tert, pjakk, diddi, svele, og grilse med mer.
Beskrivelse
Atlanterhavslaksen blir av mange holdt for å være den flotteste av lakseartene. Hannlaksen (som gjerne kalles hake) kan trolig bli opptil 1,5 m lang og veie mer enn 40 kg. Hunnlaksen blir noe mindre. Den offisielle verdensrekorden for stangfiske er en laks som veide 32,5 kg. Den ble tatt i elva Tana i Finnmark av Nils Walle i 1951. I Devon River i Sør-England ble det i 1901 fanget en laks på hele 46,78 kg, men ikke på stang.
Atlanterhavslaksen skiller seg fra stillehavslaksen ved at den har færre enn 13 stråler i gattfinnen. Laksen har et lite, spisst hode og kroppen er tykkest rundt ved ryggfinnen. Halefinnen er svakt avrundet i formen. Munnen er moderat stor. Utseendet varierer gjennom de ulike fasene av livet, herunder også utfargingen.
Utbredelse og habitat
Atlanterhavslaksen er endemisk for Nord-Atlanteren, fra Boston til polarsirkelen i det nordvestre Atlanterhavet, og fra Portugal i sør til Karaporten i Russland i det nordøstre Atlanterhavet.
Forskning på laksens gener tyder på at hver elv har distinkte populasjoner (økotyper), som skiller seg genetisk fra andre elver, og i store vassdrag kan det til og med være ulike populasjoner (stammer).
Gamereactor
Gamereactor (GR) er Skandinavias største spillmagasin om videospill. Magasinet var opprinnelig et skandinavisk samarbeid mellom Norge, Sverige og Danmark, men finnes også nå også i Finland, Tyskland, Italia, Spania, og også i en internasjonalt, engelskspråklig utgave. Første nummer kom ut i Danmark i 1999 og senere kom bladet også ut i Norge, Sverige og Finland. Bladet kan fåes gratis hos de fleste spillbutikker, men det går også an å abonnere eller laste ned eldre numre som PDF.
Laks
Norske villaksbestander
Laksen blir forvaltet på bestandsnivå både internasjonalt og i Norge, i henhold til retningslinjer fra NASCO (North Atlantic Salmon Conservation Organisation) og råd fra ICES (Det internasjonale havforskningsrådet). Målet for forvaltningen i Norge er at laksebestandene skal oppnå minst god kvalitet etter kvalitetsnormen for villaks. Ved siste vurdering nådde bare 20 % av de vurderte bestandene målet om minst god kvalitet etter kvalitetsnormen. Norske villaksbestander utgjør en stor andel av alle verdens bestander av atlanterhavslaks, og dermed også en stor andel av den genetiske variasjonen innenfor arten. Man regner med at det har vært ca. 450 selvreproduserende bestander av laks i forskjellige elver i Norge.
Gamereactor
1. september 2008 kom også en engelsk versjon av nettsiden. Her blir det, i likhet med de andre nettsidene, publisert nyheter, film- og spillanmeldelser, beta-tester, medlemsanmeldelser, blogger, leserbrev og mye mer. Nå er også en tysk, en italiensk og en spansk nettside oppe og går.
Laks
Norske villaksbestander
Gjennom seleksjon over mange generasjoner er laksen i den enkelte elv blitt tilpasset miljøforholdene slik at egenskaper som for eksempel tidspunkt for smoltvandring er optimalisert for maksimal produksjon og overlevelse. De ulike villaksbestandene varierer blant annet i størrelse, kroppsform, og alder ved gyting. Den genetiske variasjonen hos villaks er stor, og bare en begrenset del av den finnes hos oppdrettslaksen, selv om flere laksebestander ble benyttet i etableringen av oppdrettslinjene.
Gamereactor
Høsten 2006 fikk internettsiden en seksjon de kalte «GR TV» (Gamereactor TV), som er videosnutter av spillomtaler og forhåndstitter på kommende spill.
Laks
Relikte laksestammer i Norge
De ulike stammene av ferskvannsstasjonær laks i Norge ble antakelig isolert fra anadrom laks i en periode for omkring 9,500 år siden. Ved avslutningen av siste istid var landskapet presset ned på grunn av de store, tung ismassene, og etter issmeltinga hevet landskapet seg raskt. Laks koloniserte elvene fra havet, men det ble mange plasser dannet fosser med landhevinga. Mange av disse fossene var uoverstigelige for oppvandrende fisk og gjorde at mange elvestrekninger ble tømt for laks. I noen få tilfeller ble det isolert kjønnsmodnende individer ovenfor fossene, og disse ble opphavet til den stasjonære laksen.
Ringbo BBL
Ringbo BBL (org. nr. 948 321 475) ble stiftet som Hønefoss og Norderhov boligbyggelag den 18. desember 1950 og er i dag et interkommunalt boligbyggelag. Til å begynne med var boligbyggelaget et lokallag for Ringerike kommune, men virksomheten har med årene blitt utvidet til å gjelde flere kommuner, også på kryss av fylkesgrensen.
Gamereactor
Selve magasinet Gamereactor kommer ut en gang i måneden (utenom juli og januar). I bladet testes, i tillegg til videospill, småelektronikk, DVD-film og musikk. Karakterskalaen Gamereactor bruker går fra 1-10, der 1 er laveste karakter. Det finnes også et såkalt «Vi elsker deg»-stempel, som brukes til å markere et spill anmelderen likte spesielt godt. Magasinet består av mye av det samme man finner på nettsiden, men med noe eksklusivt stoff.
Laks
Relikte laksestammer i Norge
Norge ligger isolert fra resten av Europa, på Den skandinaviske halvøya, og har mange eksempler på arter og bestander av dyr som har en beskjeden utbredelse. Hos norsk laks er en vesentlig del av genetisk og biologisk variasjon knyttet til mangfoldet mellom og innenfor lokale laksestammer. Disse er utsatt for en rekke menneskeskapte trusler knyttet til blant annet fysiske inngrep, oppdrettsindustri og annen industri.
Ringbo BBL
Fakta
Ringbo BBL har over 6 500 medlemmer og forvalter mer enn 2 300 boliger i 88 borettslag og sameier i kommunene Flå, Gol, Nesbyen, Hole, Ringerike og Jevnaker i Viken. (Kilde: Ringbo BBL, 2017-05-26)
Laks
Relikte laksestammer i Norge
Småblank og bleke er derfor en unik del av det norske artsmangfoldet. Mange av de rødlistede artene i Norge er sjeldne innenfor egne landegrenser, men er vanlige eller endog tallrike i andre deler av verden. Dersom slike arter, med lav nasjonal forekomst, skulle bli utryddet, kan det være mulig å reetablere bestander. To eksempler på slik reetablering i våre nærområder er beverens (Castor fiber) gjenerobring av Sverige og Norge etter utsettinger i Sverige i 1960-årene, og reetableringen av havørnbestander (Haliaeetus albicilla) i Skottland og Irland. En eventuell reetablering av småblank og bleke vil imidlertid være umulig, fordi det ikke finnes noen andre laksebestander med samme kombinasjon av genetiske og økologiske egenskaper, som vil være nødvendig for å kunne gjenskape disse variantene. Kombinasjonen av manglende smoltstadium og tidlig kjønnsmodning hos begge kjønn finnes for eksempel ingen andre steder enn i øvre Namsen. Det kan innvendes at det er funnet liknende elvelevende ferskvannslaks på Newfoundland (Canada), men laks på vestsiden og østsiden av Atlanterhavet er så genetisk forskjellige at de ikke kan erstatte hverandre.